इस बिल के आने से पाइरेसी पर लगेगी लगाम; फिल्मों को तीन से अधिक कैटेगरीज में बांटा जा सकेगा
Cabinet Government Clears Cinematograph Amendment Bill 2021. केंद्रीय मंत्रिमंडल ने सिनेमैटोग्राफ बिल को क्लीयरेंस दे दी है। इसके तहत अब फिल्म सर्टिफिकेशन बोर्ड को और भी कैटेगरीज शामिल करने का मौका मिलेगा।
केंद्रीय मंत्रिमंडल ने सिनेमैटोग्राफ बिल को मंजूरी दे दी है। इसके तहत अब फिल्म सर्टिफिकेशन बोर्ड के पास मौका होगा कि वो फिल्मों को तीन से अधिक कैटेगरीज में बांट सकें। इस बिल के आ जाने से फिल्म पाइरेसी पर भी लगाम लगेगी। इसकी मांग फिल्म मेकिंग से जुड़े लोग कई सालों से कर रहे थे।
बिना अनुमति के फिल्म की कॉपी बनाने वाले व्यक्ति को तीन महीने से तीन साल तक की जेल हो सकती है, इसके अलावा उसके ऊपर 3 लाख का जुर्माना भी लग सकता है।
फिल्मों को नई कैटेगरीज में शामिल किया जा सकेगा
19 अप्रैल को केंद्रीय कैबिनेट ने इस बिल को मंजूदी दे दी है। इस बिल को अब संसद में पेश किया जाएगा। संसद से बिल को मंजूरी मिलने के बाद ये कानून का रूप ले लेगा। इस बिल में कुछ नई कैटेगरीज जैसे UA 7+, UA 13+ और UA 16+ को शामिल किया गया है। अगर संसद में ये बिल पास हो जाता है, तो आगे चलकर हमें फिल्मों के सर्टिफिकेशन में ऐसी कैटेगरीज देखने को मिलेंगी।
पहले सिर्फ तीन कैटेगरीज में फिल्मों को बांटा जाता था
पहले तीन तरह से फिल्मों को सर्टिफाई किया जाता था। पहला था U जिसे यूनिवर्सल कहा जाता है। अगर किसी फिल्म को U सर्टिफिकेट मिलता है, तो इसका मतलब उसे किसी भी एज ग्रुप का व्यक्ति बिना किसी रिस्ट्रिक्शन के देख सकता है।
दूसरे पर आता है UA जिसका मतलब ये है कि अगर कोई बच्चा 18 साल के कम है तो वो पेरेंट के मार्गदर्शन में UA सर्टिफाइड फिल्म देख सकता है। तीसरे पर आती है A सर्टिफाइड वाली फिल्में। इन फिल्मों को सिर्फ वही लोग देख सकते हैं, जिनकी उम्र 18 साल से ज्यादा हो चुकी है।
2022 में पाइरेसी से करीब 24.63 हजार करोड़ का नुकसान हुआ
डिजिटल टीवी रिसर्च की रिपोर्ट के अनुसार ओटीटी प्लेटफॉर्म को 2022 में पाइरेसी से करीब 24.63 हजार करोड़ (3.08 बिलियन डॉलर) का नुकसान हुआ। इन प्लेटफॉर्म पर करीब 6.2 करोड़ (62 मिलियन) यूजर्स हैं, जो पायरेटेड फिल्में देखते हैं, जिससे सीधे ओरिजिनल फिल्मों को नुकसान होता है।
फिल्म रिलीज के चंद घंटों बाद ही पाइरेटेड कॉपी के लिंक वॉट्सऐप, टेलीग्राम जैसे ऐप पर तेजी से शेयर किए जाते हैं। जब तक पाइरेसी की शिकायत होती है और साइबर सेल द्वारा लिंक हटाई जाती है, तब तक उस लिंक के जरिए लाखों लोग फिल्म देख चुके होते हैं।
